Alaa al-Aswany

Alaa al-Aswany (arabisk: علاء الأسوانى‎, født 26. mai 1957 i Kairo)  er en egyptisk tannlege og forfatter, og en av grunnleggerne av den politiske opposisjonsgrupperingen Kifaya, «den egyptiske bevegelsen for endring».

Alaa al-Aswany er opprinnelig tannlege av yrke, og praktiserer fortsatt. Som forfatter hadde han sitt gjennombrudd med romanen Yacoubian-bygningen fra 2002. Det er en satirisk skildring av Egypt, sett gjennom øynene til beboerne i en stor leiegård på Suleiman Basha-gata i Kairo. Huset fins i virkeligheten, selv om dets utseende og historie har lite til felles med bok-versjonen.

I Egypt er det laget spillefilm og TV-serie basert på boka. Han er oversatt til minst 31 språk.

 Kontroverser 
I oktober 2010 uttalte Det israelske/palestinske senteret for forskning og informasjon (IPCRI) at det ville tilby dets hebraisklesende publikum det sjeldne privilegium å lese den bestselgende egyptiske romanen Yacoubian-bygningen. Alaa Al-Aswany nedla forbud mot å la boken bli oversatt til hebraisk og utgitt i Israel, men en frivillig oversatt den og IPCRI ønsket å tilby den for således bidra til kulturell forståelse i region. Al-Aswany var frustrert over dette da han avviste normalisering med Israel og anklaget IPCRI for piratvirksomhet og tyveri og klage til den internasjonale utgiverforeningen (IPA). «Israeli Translation of Egyptian Novel Infuriates Author», Agence France-Presse. Via Google, 28. oktober 2010

 Bibliografi 
 Utgivelser på norsk 
 Yacoubian-bygningen (roman) Gyldendal 2008 
 Chicago (roman) Gyldendal 2008 
 Jeg skulle ønske jeg var egyptisk (noveller, oversatt av Linda Kjosaas) Gyldendal 2010 

 Referanser 

 Eksterne lenker 



  Presentasjon på Gyldendal Norsk Forlags nettsider 
  «– Det er alltid farlig å være forfatter», intervju, NRK, 11. februar 2015
  Alaa al-Aswany på Albert Bonniers Förlag
  «Where Alaa Al Aswany Is Writing From» i The New York Times, 27. april 2008
  «Egypt Facebook campaign for ElBaradei presidency» ved Magdi Abdelhadi, BBC, 16. februar 2010
 Intervju med Alaa Al Aswany av Jonathan Heawood, engelske PEN-klubben i London Book Fair, 2008, podcast

Kategori:Egyptiske forfattere